Diari Oficial de la Generalitat Valenciana


Sumari del DOGV 5521, del 28-05-2007 (2007/6833)

ORDE de 23 de maig de 2007, de la Conselleria de Sanitat, per la qual convoca 17 beques en la Direcció General de farmàcia i productes sanitaris de l'agència valenciana de salut per al foment de la formació complementària en matèries diverses i n'estableix les bases.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6833


Data del document
:   23-05-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * assignació per estudis
    * ajuda pública
    * suport econòmic
    * farmacologia
    * producte farmacèutic

ORDE de 23 de maig de 2007, de la Conselleria de Sanitat, per la qual convoca 17 beques en la Direcció General de farmàcia i productes sanitaris de l'agència valenciana de salut per al foment de la formació complementària en matèries diverses i n'estableix les bases. [2007/6833]  
La prestació farmacèutica es un dels pilars bàsics de les polítiques sanitàries. La ordenació i el control de les seues prestacions, i la provisió, assistència i prestacions complementàries, són una xarxa ineludible per a oferir al ciutadà una sanitat de qualitat i segura.  
La realització de pràctiques professionals en l'àmbit de l'administració Pública oferix una oportunitat formativa als jóvens llicenciats i constituïx un instrument valuós per a complementar els coneixements teòrics adquirits en els estudis universitaris.  
Amb aquesta finalitat, la conselleria de Sanitat, en el marc de la política dirigida a fomentar la formació dels becaris, mitjançant la realització de pràctiques professionals, convoca la concessió de 17 beques en la Direcció General de Farmàcia i Productes Sanitaris de l'Agència Valenciana de Salut.  
L'aprovació de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, que aprova el Reglament de la llei, fan necessària l'elaboració i publicació d'esta orde, respectant les noves exigències de les normes esmentades.  
Per això, fent ús de les facultats que em conferixen el Decret 26/2005, de 4 de febrer, del Consell de la Generalitat, que aprova el Reglament Orgànic i Funcional de la conselleria de Sanitat, i també els articles 35 de la Llei 5/1983, de 30 de desembre, del Consell, i 47.11 del Text Refós de la Llei de la Hisenda Pública de la Generalitat Valenciana, i segons el que establix el Decret 108/1992, de 6 de juliol, del Govern Valencià, pel qual regula la concessió de beques.  
ORDENE  
Article 1. Objecte i àmbit d'aplicació  
Constitueix l'objecte d'aquesta orde convocar un concurs públic per a la concessió de 17 beques per al foment de la formació complementària en matèries diverses, en la Direcció General de Farmàcia i Productes Sanitaris de l'Agència Valenciana de Salut i aprovar les bases que regulen esta convocatòria, que figuren en l'annex I d'esta orde, així com el model de sol·licitud que figura com a annex II.  
Article 2. Finançament de les beques  
Les beques que regula esta orde es financiaran a càrrec de l'aplicació pressupostària 92.20.70.5370.698.24.7 de l'Agència Valenciana de Salut, línia de subvenció amb codi comptable T4542, dels pressupostos de la Generalitat Valenciana per a l'any 2007.  
Article 3. Beneficiaris  
3.1. Poden obtindre la condició de beneficiàries de les beques previstes en esta convocatòria les persones que tinguen els requisits establits en l'annex I d'esta orde.  
3.2. No poden obtindre la condició de beneficiàries les persones o entitats que estiguen en alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, que aprova el Reglament de la Llei General de Subvencions.  
3.3. Cadascun dels sol·licitants només podrà optar a una de les beques convocades en la matèria corresponent. La presentació de dos o més sol·licituds comportarà l'exclusió de la convocatòria.  
Article 4. Obligacions genèriques dels becaris  
4.1. A més de les obligacions específiques que establix l'annex d'esta orde, es declaren, amb caràcter general, les següents:  
a) Complir l'objectiu, executar el projecte, fer l'activitat o adoptar el comportament que fonamenta la concessió de l'ajuda.  
b) Justificar el compliment dels requisits i les condicions, així com la realització del projecte o l'activitat i el compliment de la finalitat que determinen la concessió de l'ajuda.  
c) Comunicar a l'òrgan que fa la concessió l'obtenció d'altres subvencions, ajudes, ingressos o recursos.  
d) Acreditar, abans que es dicte la proposta de resolució de concessió, que està al corrent en el compliment de les obligacions tributàries i de la Seguretat Social.  
e) Les altres previstes en l'article 14 de la Llei 38/2003, de 17 de novembre, General de Subvencions.  
4.2. L'incompliment de les anteriors obligacions exigeix les responsabilitats corresponents, d'acord amb la legislació vigent.  
Article 5. Sol·licituds i documentació  
5.1. Els model d'imprés de sol·licitud s'ajustaran a l'annex I.  
5.2. En el cas que els documents exigits que s'han d'adjuntar a la sol·licitud de concessió de la beca estiguen en poder de la conselleria de Sanitat, el sol·licitant pot acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que faça constar la data, l'òrgan o dependència a què van ser dirigits, la identificació del procediment en què estan i que no hagen transcorregut més de cinc anys des de la finalització del procediment a què corresponguen.  
5.3. Quan la sol·licitud no tinga els requisits establits en esta orde o no s'hi adjunte la documentació que s'exigix, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 14/1999, de 13 de gener, es requerirà la persona interessada que, en un termini de 10 dies, esmene la falta o aporte la documentació necessària, amb la indicació que, si no ho fa, es considera que desistix de la sol·licitud, mitjançant una resolució que ha de dictar, en el terme previst en l'article 42 de la llei esmentada, per l'òrgan que tinga atribuïda l'ordenació i instrucció del procediment, segons les bases reguladores.  
5.4. També es por requerir del sol·licitant qualssevol altres dades, documents i informes complementaris que resulten necessaris per a la resolució de l'expedient, i també l'acreditació dels requisits a què es referix la documentació administrativa.  
Article 6. Lloc i termini de presentació  
6.1. Les persones interessades poden presentar les sol·licituds en el Registre General de la conselleria de Sanitat, situada al carrer Misser Mascó, 31 de València, i també en els Servicis Territorials de la conselleria, situats a Alacant (c/ Girona, 26, 03184), Castelló (c/ Hort dels Soguers, 12, 12591) i València (Gran Via de Ferran el Catòlic, 74, 46212), o de qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.2. Si s'envia per correu certificat, la presentació de la documentació en l'oficina de correus s'ha de fer d'acord amb el que disposa l'article 31 del Reial Decret 1829/1999, de 31 de desembre, que aprova el Reglament que regula la Prestació dels Servicis Postals, com a desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals: en un sobre obert, a fi que daten i segellen l'exemplar destinat a la conselleria de Sanitat abans de certificar-lo. Si la sol·licitud no està datada i segellada per l'oficina de correus, s'entén com a data vàlida de presentació la que aparega en l'entrada de registre de la conselleria de Sanitat.  
6.3. El termini de presentació de sol·licituds serà de 15 dies hàbils comptadors des de l'endemà de la publicació d'esta orde en el Diari Oficial de la Comunitat Valenciana.  
Article 7. Procediment de concessió  
7.1. La concessió de les beques es fa per mitjà del procediment de concurrència competitiva, de conformitat amb allò establit en el Reial Decret 108/1992, de 6 de juliol del Govern Valencià, que regula la concessió de beques d'acord amb els criteris de valoració fixats en les bases reguladores que figuren com a annex.  
7.2. S'ha de constituir comissions de valoració per examinar i valorar les sol·licituds presentades. Les comissions, com a òrgans col·legiats, ajustaran el seu funcionament al règim establit per a estos òrgans en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 8. Resolució de la concessió de les beques  
8.1. Correspon, per delegació, al director general de Farmàcia i Productes Sanitaris dictar la resolució de la concessió de les distintes beques. Les resolucions administratives que s'adopten per delegació, de conformitat amb l'article 13, de la Llei 30/1992 de 26 de novembre, han d'indicar expressament esta circumstància i es consideren dictades per l'òrgan que fa la delegació.  
8.2. La resolució, que ha d'explicitar els motius i té els efectes i el contingut previstos en l'article 25 de la Llei 38/2003, de 17 de novembre, General de Subvencions, s'ha de publicar en el tauler d'anuncis de la conselleria de Sanitat (c/ del misser Mascó, 31 de València).  
8.3. El termini per a la resolució és el previst en l'annex de les bases reguladores.  
Article 9. Recursos  
9.1. Les resolucions adoptades com a desplegament d'esta orde esgoten la via contenciosa administrativa. Contra estes resolucions es pot interposar un recurs contenciós administratiu en el termini de dos mesos comptador des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, si bé pot interposar-s'hi, potestativament, un recurs de reposició davant del conseller de Sanitat, en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i pot interposar-s'hi qualsevol altre recurs que es considere procedent.  
9.2. Les resolucions administratives que s'adopten per delegació han d'indicar expressament esta circumstància, i es consideren dictades per l'òrgan que fa la delegació.  
Article 10. Pèrdua de la beca  
10.1. L'incompliment per part del beneficiari dels requisits i les condicions que donen lloc a l'atorgament de la beca, i també la concurrència de qualsevol de les causes arreplegades en l'article 37 de la Llei 38/2003, de 17 de novembre, General de Subvencions, i en els articles 91 i següents del Reial Decret 877/2006, de 21 de juliol, que aprova el reglament d'esta llei, dóna lloc a la pèrdua del dret al cobrament total o parcial de la beca.  
10.2. De conformitat amb l'article 7.2 del Decret 108/1992 de 6 de juliol, quedarà sense efecte la concessió de la beca, després de l'audiència a la persona interessada, quan no es realitzara l'activitat que en motivà la concessió, quan no es reunisquen els requisits exigits o quan s'incompliren sense causa justificada les condicions establides en la coresponent convocatòria.  
Article 11. Reintegrament de la beca  
Per al reintegrament de les beques s'apliquen les normes que contenen els articles 36 i 37 de la Llei 38/2003, de 17 de novembre, General de Subvencions, i també els articles 91 i següents del Reial Decret 877/2006, de 21 de juliol, que aprova el reglament d'esta llei.  
Article 12. Règim d'infraccions i sancions  
El règim sancionador en la matèria regulada en esta orde és el que establix el títol IV de la Llei 38/2003, de 17 de novembre, General de Subvencions.  
DISPOSICIONS FINALS  
Primera  
S'autoritza el director general de Farmàcia i Productes Sanitaris perquè, en l'àmbit de les seues competències, adopte les mesures i resolucions necessàries per al desplegament i l'execució d'esta orde.  
Segona  
Esta orde entra en vigor l'endemà de la publicació en el Diari Oficial de la Comunitat Valenciana.  
Tercera  
En tot allò que no regula esta orde, cal ajustar-se al que disposen la Llei de la Hisenda Pública de la Generalitat Valenciana i els preceptes bàsics de la Llei 38/2003, de 17 de novembre, General de Subvencions, i del Reial Decret 877/2006, de 21 de juliol, que aprova el Reglament de la Llei 38/2003.  
Quarta  
Contra esta orde, que posa fi a la via administrativa, pot interposarse un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la Jurisdicció Contenciós Administrativa, dins del termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé pot interposar-s'hi, potestativament, un recurs de reposició davant del conseller de Sanitat, en el termini d'un mes, segons el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.   
València, 23 de maig de 2007  
El conseller de Sanitat  
RAFAEL BLASCO CASTANY  
ANNEX I  
Bases de la convocatòria per a la concessió de 17 beques per a la realització de pràctiques professionals en la Direcció General de Farmàcia i Productes Sanitaris de l'Agència Valenciana de Salut  
Primera. Objecte i finalitat  
Les 17 beques tenen com a objecte el foment de la formació complementària en la Direcció General de Farmàcia i Productes Sanitaris de l'Agència Valenciana de Salut, en les matèries següents:  
- 2 per a pràctiques en Ordenació de Productes Sanitaris.  
- 1 en Programa de Farmacovigilància.  
- 1 en Vigilància de Productes Sanitaris i Control del Medicament.  
- 1 en Inspecció de la Industria Farmacèutica.  
- 2 en Ordenació de Productes Farmacèutics i Establiments Sanitaris d'Atenció Farmacèutica.  
- 2 en Anàlisi avançat en matèria de codificació de medicaments i impacte del sistema d'informació de la visita mèdica en Gaia (àmbit: Servicis Centrals i de la Inspecció Farmacèutica de la Comunitat Valenciana).  
- 1 en el Programa de seguiment i gestió de medicaments, efectes i accessoris subministrats, a residències de la tercera edat.  
- 1 en el Programa d'avaluació de tractaments terapèutics sotmesos a aprovació per part de Comités Assesors en l'àmbit de Servicis Centrals.  
- 1 en el Programa Seguiment i Control de la Prestació Farmacèutica d'Atenció Primària.  
- 1 en el Programa Seguiment i Control de la Prestació Farmacèutica d'Atenció Especialitzada.  
- 1 en el Programa d'Estudi i Recopilació de la Legislació Farmacèutica Europea, Estatal i Autonòmica.  
- 1 en el Programa d'Ús Racional del Medicament.  
- 2 en el Programa d'estudi de la prestació ortoprotètica en la Comunitat Valenciana.  
Esta formació s'ha de fer amb pràctiques professionals en unitats adscrites a la Direcció General de Farmàcia i Productes Sanitaris de l'Agència Valenciana de Salut.  
Segona. Nombre de beques  
Es convoquen dues beques destinades a llicenciats/des en Medicina i Cirurgia o en Farmàcia, tres beques destinades a llicenciats/des en Medicina i Cirurgia o en Farmàcia, onze beques destinades a llicenciats/des en Farmàcia i una beca destinada a llicenciats/des en Dret, que exerciran les activitats objecte de les beques en la Direcció General de Farmàcia i Productes Sanitaris.  
Els requisits de titulació són:  
- 2 beques destinades a llicenciats/des en Farmàcia o en Medicina i Cirurgia per a pràctiques professionals en Ordenació de Productes Sanitaris.  
- 1 beca destinada a llicenciats/des en Farmàcia o en Medicina i Cirurgia per a pràctiques professionals en el Programa de Farmacovigilància.  
- 1 beca destinada a llicenciats/des en Farmàcia per a pràctiques professionals en la Inspecció de les Indústries Farmacèutiques.  
- 1 beca destinada a llicenciats/des en Farmàcia per a pràctiques professionals en Programes de Vigilància de Productes Sanitaris i Control del Medicament.  
- 2 beques destinades a llicenciats/des en Farmàcia per a pràctiques professionals en Anàlisi avançat en matèria de codificació de medicaments e impacte del Sistema d'Informació de la visita mèdica en Gaia (àmbit: Servicis Centrals i de la Inspecció Farmacèutica de la Comunitat Valenciana).  
- 2 beques destinades a llicenciats/des en Farmàcia per a pràctiques professionals en Ordenació de Productes Farmacèutics i Establiments Sanitaris d'Atenció Farmacèutica.  
- 1 beca destinada a llicenciats/des en Farmàcia per a pràctiques professionals en el Programa de seguiment i gestió de medicaments, efectes i accessoris suministrats a residències de la tercera edat.  
- 1 beca destinada a llicenciats/des en Farmàcia per a pràctiques professionals en el Programa d'Avaluació de tractaments terapèutics sotmesos a aprovació per part de Comités Assessors en l'àmbit de Servicis Centrals.  
- 1 beca destinada a llicenciats/des en Farmàcia per a pràctiques professionals en el Programa de Seguiment i Control de la Prestació Farmacèutica d'Atenció Especialitzada.  
- 1 beca destinada a llicenciats/des en Farmàcia per a pràctiques professionals en el Programa de Seguiment i Control de la Prestació Farmacèutica d'Atenció Primària.  
- 1 beca destinada a llicenciats/des en Farmàcia per a pràctiques professionals en el Programa d'Ús Racional del Medicament.  
- 2 beques destinades a llicenciats/des en Medicina i Cirurgia o en Farmàcia, per a pràctiques professionals en el Programa d'estudis de la Prestació Ortoprotètica en la Comunitat Valenciana.  
- 1 beca destinada a llicenciats/des en Dret per a pràctiques professionals en el Programa d'Estudi i Recopilació de Legislació Farmacèutica Europea, Estatal i Autonòmica.  
Tercera. Dotació, duració i pagament de les beques  
1. Cada beca té una dotació de 1.250 euros bruts mensuals, amb un import total de 127.500 euros, que està subjecte a les retencions legals.  
2. La duració d'estes beques comprén des de la incorporació de l'adjudicatari/ària, que no es produirà abans de 1 de juliol de 2007, fins al 31.12.2007. Tot i això, es pot prorrogar a l'exercici 2008, mitjantçant una resolució de l'òrgan competent que així ho acorde, condicionada a l'existència de consignació presupostària adequada i suficient per a l'exercici 2008. En qualsevol cas, la beca tindrà una duració màxima fins al 31.12.2008, atenent al límit establit en l'article tercer del Decret 108/1992, de 6 de juliol, per a les beques de formació.  
3. L'import de cada beca es paga mensualment, després de la certificació del director general de Farmàcia i Productes Sanitaris, i quan s'hagen fet les retencions legals corresponents.  
3.1. La no incorporació del becari en el termini assenyalat suposarà la renúncia de la beca concedida.  
Quarta. Opció i formalització de sol·licituds  
Cada sol·licitant només pot optar a una de les beques convocades en una matèria. La presentació de dues o més sol·licituds comporta l'exclusió de la convocatòria.  
Els models d'impresos de sol·licitud s'han d'ajustar a l'establit en l'annex II. Les persones interessades l'han de presentar en el Registre General de la conselleria de Sanitat (c/ del misser Mascó, 31, de València, CP 46402), o bé han de tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'ha de presentar la sol·licitud juntament amb la documentació següent:  
- Una fotocòpia compulsada del document nacional d'identitat.  
- El curriculum vitae, en el qual s'ha d'indicar l'experiència professional, idiomes, beques rebudes, etc. També s'hi ha de fer constar les dades personals, la data i el lloc de naixement, adreça actual, telèfon (fix i mòbil) i una foto de mida de carnet del sol·licitant.  
- Una fotocòpia compulsada del títol de llicenciat/da en Medicina i Cirurgia, en Farmàcia o en Dret o del document que acredite haver-ne pagat els drets d'expedició.  
- Una fotocòpia compulsada de la certificació acadèmica personal dels estudis de Medicina i Cirurgia, de Farmàcia o de Dret.  
- Els documents que acrediten la possessió de títols, cursos i mèrits que figuren en el currículum. Perquè siguen tinguts en compte en la baremació, se'n requerirà l'acreditació per mitjà de la presentació de fotocòpies compulsades dels documents oficials.  
- Una declaració jurada de no tindre concedida qualsevol altra beca o ajuda per al període objecte de la beca, per a la mateixa activitat o una de semblant, i d'estar al corrent en les obligacions fiscals i davant la Seguretat Social.  
- Altres documents que l'aspirant considere d'interés.  
Les sol·licituds s'adrecen a la Direcció General de Farmàcia i Productes Sanitaris, al carrer del msser Mascó 31, 46948 València.  
Cinquena. Termini de presentació de les sol·licituds  
El termini de presentació de sol·licituds serà de 15 dies hàbils, comptadors a partir de l'endemà de la publicació d'esta convocatòria en el Diari Oficial de la Comunitat Valenciana.  
Sisena. Selecció  
1. Comissió avaluadora  
Es constituïxen les comissions avaluadores, que estaran presidides pel director general de Farmàcia i Productes Sanitaris i estaran compostes, a més:  
1.1 Per a les beques d'Ordenació de Productes Sanitaris, en Farmacovigilància, Inspecció de les Indústries Farmacèutiques, Progama de Vigilància de Productes Sanitaris i Control de medicaments, Ordenació de Productes Farmacèutics i Establiments Sanitaris d'Atenció Farmacèutica, pels membres següents:  
- José E. Clérigues Belloch, cap de l'Àrea de Farmàcia i Productes Sanitaris.  
- Julio Muelas Tirado, cap del Servici d'Ordenació i Control del Medicament.  
- Antonio Gordillo Fernández, cap de la Secció de Productes Sanitaris.  
- Eliseo González Abellán, cap de la Secció d'Inspecció d'Indústries Farmacèutiques.  
- María J. Navarro Gosálbez, cap de la Secció d'Ordenació i Control del Medicament.  
- José Luis Comes Badia, tècnic superior d'Ordenació Farmacèutica.  
- Margarita Haro Salinas. tècnic superior d'Ordenació Farmacèutica.  
- José Escobedo Cebrian, cap de la Secció d'Inspecció i Ordenació Sanitària de la Direcció Territorial de Sanitat de València.  
1.2 Per a les beques de Programa de seguiment i gestió de medicaments, efectes i accesoris subministrats a residències de tercera edat, Programa d'avaluació de tractaments terapèutics sotmessos a aprovació per comités assessors en l'àmbit de Servicis Centrals, Programa de seguiment i control de la prestació farmacèutica d'Atenció Especialitzada, Programa de seguiment i control de la prestació farmacèutica d'Atenció Primària, Programa d'estudi i recopilació de la Legislació Farmacèutica Europea, Estatal i Autonòmica i Programa d'Ús Racional del Medicament, pels membres següents:  
- José E. Clérigues Belloch, cap de l'Àrea de Farmàcia i Productes Sanitaris.  
- José I. García Herrera, cap del Servici de Provisió i Assistència Farmacèutica.  
- Carmen Albelda Puig, tècnica superior de Prestacions Farmacèutiques.  
- M. Antonia Grau Rubio, tècnica superior de Prestacions Farmacèutiques.  
- Teresa Barberá Gonzalez, tècnica superior de Prestacions Farmacèutiques.  
1.3 Per a les beques d'Anàlisi avançat en matèries de medicaments i impacte del Sistema d'informació de la visita mèdica en Gaia (àmbit: Servicis Centrals i de la Inspecció Farmacèutica de la Comunitat Valenciana), pels membres següents:  
- José E. Clérigues Belloch, cap de l'Àrea de Farmàcia i Productes Sanitaris.  
- Un tècnic superior de l'Àrea de Farmàcia i Productes Sanitaris.  
- Un representant del Servici d'Ordenació i Control del Medicament.  
- Un representant del Servici de Provisió i Assistència Farmacèutica.  
- Un representant del Servici de Prestacions Complementàries.  
- Un representant dels servicis territorials.  
1.4 Per a la beca del programa d'estudi de la prestació ortoprotètica en la Comunitat Valenciana:  
- José E. Clérigues Belloch, cap de l'Àrea de Farmàcia i Productes Sanitaris.  
- Antonio Boada Gordon, cap del Servici de Prestacions Complementàries.  
- Carlos López Piñol, cap de la Secció d'Endopròtesis de Prestacions Complementàries.  
- Nieves Grau Martínez, Metgessa Inspectora de Serveis Sanitaris.  
El funcionament d'estes comisions s'adaptarà al que establix la present convocatòria i de manera subsidària a les normes del capítol ii del títol II de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
2. Tramitació  
2.1. Les unitats que tramiten els expedients de la concessió de les beques són:  
- L'Àrea de Farmàcia i Productes Sanitaris per a les beques d'Anàlisi avançat en matèries de codificació de medicaments e impacte del Sistema d'Informació de la visita mèdica en Gaia (àmbit: Servicis Centrals i de la Inspecció Farmacèutica de la Comunitat Valenciana).  
- El Servici d'Ordenació i Control del Medicament, per a les beques d'Ordenació de Productes Sanitaris, en Farmacovigilància, Inspecció de les Indústries Farmacèutiques, Programes de Vigilància de Productes Sanitaris i Control del Medicament, Ordenació de Productes Farmacèutics i Establiments Sanitaris d'Atenció Farmacèutica.  
- El Servici de Provisió i Assistència Farmacèutica, per a les beques de programa de seguiment i gestió de medicaments, efectes i accesoris subministrats a residències de tercera edat, Programa d'avaluació de tractaments terapèutics sotmesos a aprovació per part de comités assessors en l'àmbit de Servicis Centrals, Programa de seguiment i control de la Prestació Farmacèutica d'Atenció Primària, Programa de seguiment i control de la prestació Farmacèutica d'Atenció Especialitzada, Programa d'Estudi i Recopilació de la Legislació Europea, Estatal i Autonòmica.  
- El Servici de Prestacions Complementàries, per a les beques del Programa d'estudi de la prestació ortoprotètica en la Comunitat Valenciana.  
2.2. Les Comissions han de resoldre tots els dubtes al respecte de la interpretació de les bases. Conclòs el procés selectiu, la comissió elaborarà una proposta de concessió de beques que continga la relació dels beneficiaris i borsa de reserva, en cas que hi haja cap renúncia o abandó. La comissió poposarà deixar deserta, totalment o parcialment, l'adjudicació de les beques convocades.  
3. Barem per a la selecció  
La selecció dels/les becaris/àries es fa per mitjà de la suma de la puntuació obtinguda, fins a un màxim de 100 punts, en dues fases:  
Primera. Valoració dels mèrits al·legats, fins a un màxim de 60 punts, amb l'aplicació del barem següent:  
A. Coneixements de valencià: fins a un màxim de 3 punts, segons els nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:  
- Nivell oral: 0,75 punt.  
- Nivell elemental: 1,50 punts.  
- Nivell mitjà: 2,25 punts.  
- Nivell superior: 3 punts  
B. Coneixements d'altres idiomes comunitaris: fins a 8 punts.  
C. Expedient acadèmic: es valorarà segons la qualificació mitjana, fins a 20 punts.  
D. Coneixements acreditats d'informàtica: fins a 9 punts.  
E. Valoració d'aspectes d'aspectes curriculars relacionats amb l'activitat objecte de la beca: fins a 20 punts.  
Segona. Realització d'una entrevista o d'una prova escrita, a elecció de la comissió avaluadora, després de la valoració dels mèrits al·legats de la fase primera, fins a un màxim de 40 punts.  
L'anunci de realització de l'entrevista o de la prova s'ha de publicar en el tauler d'anuncis dels Servicis Centrals de la conselleria de Sanitat amb una anticipació mínima de 48 hores.  
Setena. Drets, obligacions, tutoria i incidències dels becaris/àries  
7.1. Quant a les obligacions dels beneficiaris/àries, s'apliquen el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, en particular l'efecte de l'article 47 d'aquesta llei, i l'article 14 de la de 17 de novembre, General de Subvencions.  
7.2. Les beques són incompatibles amb qualsevol altra beca, ajuda o activitat laboral que es concedisca per la mateixa activitat o una de semblant, o que impedisca el compliment de les obligacions del becari. La infracció d'esta regla, en qualsevol moment del període d'aprofitament de la beca, la deixa sense efecte.  
7.3. La Direcció General de Farmàcia i Productes Sanitaris convocarà els adjudicataris sol·licitants de les beques per a la signatura del corresponent document de notificació i acceptació.  
7.4. La Direcció General de Farmàcia i Productes Sanitaris ha d'ordenar les activitats i els projectes dels/es becaris/es, i ha d'establir la ubicació i dedicació dels/es becaris/es atenent els criteris i mitjans del seus servicis.  
7.5. La condició de becari/ària no genera cap relació laboral ni administrativa amb la Generalitat Valenciana.  
7.6. Quan el beneficiari de la beca siga un empleat de la Generalitat Valenciana, s'ha d'indicar la situació administrativa en què haja de ser declarat, d'acord amb la normativa de la Funció Pública.  
7.7. Obligacions, incidències i tutoria dels becaris/àries:  
Quant a les obligacions dels beneficiaris/àries, s'apliquen l'apartat 4.b de l'article 47 del Text Refós de la Llei de la Hisenda Pública de la Generalitat Valenciana i l'article 14 de la Llei 38/2003, General de Subvencions.  
Un mes abans del termini de finalització de la beca, el becari ha d'elaborar una memòria de les activitats realitzades en eixe període.  
Els becaris tenen l'obligació de fer constar l'aprofitament i procedència de la beca en els treballs d'investigació, tesis doctorals, publicacions científiques i altres documents similars que es beneficien d'aquesta activitat formativa, i també en qualsevol publicació derivada o relaciona amb ella.  
Si el becari, per causa de les tasques que ha de dur a terme, incorreguera en despeses de desplaçament, pernoctació o restauració, aquestes despeses li seran rescabalades segons els termes que per al personal de la Generalitat Valenciana i personal adscrit funcionalment al seu servici, estableix el Decret 24/1997 de 11 de febrer del Gobern Valencià referit a indemnizacions per qüestió del servici i gratificacions per servicis extraordinaris. L'aplicació de l'esmentada normativa es referirà únicament als conceptes i quanties que han de ser rescabalats, sense que hi haja modificació en la relació jurídica del becari amb l'administració.  
La beca és incompatible amb qualsevol altra beca o ajuda que es concedisca per la mateixa activitat o una de semblant. La infracció d'esta regla deixa sense efecte la beca.  
Els/les becaris/àries, si és el cas, han de presentar la documentació que acredite el compliment de les obligacions fiscals i amb la Seguretat Social, i han de tindre cobertura sanitària.  
La Direcció General de Farmàcia i Productes Sanitaris ha de resoldre les incidències que es produïsquen durant el període d'aprofitament de les beques. Pot deixar-les sense efecte, prèvia audiència de la persona interessada, en els següents casos:  
a) incompliment de les seues obligacions.  
b) quan no faça l'activitat que haja motivat la concessió.  
c) quan deixe de tindre els requisits exigits en aquesta convocatòria.  
En els casos d'incidències, renúncies, abandons o incompliments que deixen vacant alguna de les beques, s'ha de cobrir segons l'orde establit en la borsa de reserva que resulte del procés de selecció.  
Pel que fa a la ressolució d'incidències per la Direcció General de Farmàcia i Productes Sanitaris, s'ha de complir l'article 13.4 de la Llei 30/1992 de 26 de novembre.  
7.8. Certificació acreditativa  
En acabar el període d'aprofitament de la beca, s'ha de fer un informe d'assistència, aprofitament i aptitud, i després el director general de Farmàcia i Productes Sanitaris n'estén un certificat.  
Vuitena. Resolució de la convocatòria  
Es faculta el director general de Farmàcia i Productes Sanitaris per a dictar una Resolució, d'adjudicació definitiva de les beques.  
La Resolució de concessió s'ha de dictar en el termini màxim de tres mesos comptador des de l'endemà de l'acabament del termini de presentació de sol·licituds. La Resolució de concessió s'ha de notificar als interessats. S'ha de publicar la llista d'aspirants per l'orde de la puntuació obtinguda, en el tauler d'anuncis de la conselleria de Sanitat (c/ del misser Mascó, 31, València) segons l'article 4.3 del Decret 108/1992 de 6 juliol del Govern Valencià, pel qual es regula la concessió de beques. Esta llista es constituïx com a borsa de reserva, per si es dóna el cas que hi ha cap renúncia o abandó.  
La Direcció General de Farmàcia i Productes Sanitaris ha de convocar els adjudicataris/àries per a la signatura del document de notificació i acceptació, que s'ha de fer en un termini no superior a 10 dies hàbils des de la data de la publicació.  
ANNEX II  
Sol·licitud de beca per a la realització de pràctiques professionals de llicenciats en Medicina i Cirurgia o en Farmàcia o en Dret en la Direcció General de Farmàcia i Productes Sanitaris.  
TIPUS DE BECA SOL·LICITADA \_\_\_\_\_\_\_\_\_\_\_\_\_\_\_\_\_\_\_\_  
(Nom) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
amb domicili \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
carrer \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, núm \_\_\_\_\_\_\_\_\_\_,  
amb DNI núm \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
telèfon familiar \_\_\_\_\_\_\_\_\_\_, telèfon mòbil \_\_\_\_\_\_\_ i   
correu electrònic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  
coneixent l'Orde de XX de maig de 2007, de la conselleria de Sanitat, per la qual es convoquen beques en la Direcció General de Farmàcia i Productes Sanitaris de l'Agència Valenciana de Salut per al foment de la formació complementària en matèries diverses, i coneixent també les condicions establides en les bases, em compromet a acceptar-les, a assistir i a participar plenament en els programes de treball que siguen establits, en el cas de ser-ne adjudicatari o adjudicatària, i declare que totes les dades personals, acadèmiques i professionals que proporcione són certes i adjunte la documentació següent:  
- Una fotocòpia compulsada del document nacional d'identitat.  
- El curriculum vitae, en el qual s'indica la formació acadèmica, els cursos d'especialització i la resta de mèrits i coneixements, l'experiència professional, idiomes, beques aprofitades, etc., i en el qual es fan constar les dades personals, la data i lloc de naixement, el domicili actual, el telèfon (del domicili i el mòbil), fax i una foto de mida de carnet del sol·licitant.  
- Una fotocòpia compulsada del títol acadèmic o del document que acredita que n'he abonat els drets d'expedició.  
- Certificació acadèmica personal.  
- Una fotocòpia compulsada dels documents que acrediten la possessió de títols, cursos i mèrits que figuren en el currículum.  
- Una declaració jurada de no tindre concedida qualsevol altra beca o ajuda per a la mateixa o semblant activitat, per al període objecte de la convocatòria, i d'estar al corrent de les obligacions fiscals i davant de la Seguretat Social, i tindre cobertura sanitària.  
- Una declaració jurada de no tindre relació laboral.  
SOL·LICITE  
Admeta aquesta instància i la seua documentació per al que establix la convocatòria de beques per a l'ajuda a pràctiques professionals. València, \_\_\_\_ d\_\_\_\_\_\_\_\_\_\_\_ de 2007  
(Signatura de la persona interessada)  
DIRIGIT A:  
Direcció General de Farmàcia i Productes Sanitaris  
conselleria de Sanitat - carrer del misser Mascó, 31, 46103 València.